Diari Oficial de la Generalitat Valenciana


Sumari del DOGV 1439, del 10-12-1990 (1990/800670)

RESOLUCIÓ de 31 d'octubre de 1990, de la Direcció General d'Administració Local, per la qual es fa pública la declaració d'urgent ocupació dels béns i drets subjectes a expedient d'expropiació forçosa de l'Ajuntament de Simat de la Valldigna.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1439

Data del DOGV
:   10-12-1990

Secció del DOGV
:   ALTRES DISPOSICIONS

Número del document
:   1990/800670


Data del document
:   02-11-1990

Organisme emissor
:   Conselleria d'Administració Pública

Tipus de document
:   Resolució

RESOLUCIO de 31 de octubre de 1990, de la Direcció General d'Administració Local, per la qual fa pública la declaració d'urgent ocupació dels béns i drets subjectes a expedient d'expropiació forçosa de l'Ajuntament de Simat de la Valldigna.  
Per resolució de la Conselleria d'administració Púbica de 26 d'octubre de 1990, ha estat declarada la urgent ocupació dels béns afectats per l?expedient d'expropiació forçosa instruït i tramitat per l'Ajuntament de Simat de la Valldigna, el qual copiat textualment diu:  
«l'Ajuntament de Simat de la Valldigna (València), després de l'aprovació del projecte d'obres i l'acompliment de la resta de requisits legals, sol·licità la declaració d'urgent ocupació d'alguns dels béns i drets afectats per l?expedient d'expropiació forçosa per a l?execució del projecte Desviament de la carretera VV-1083 de Simat de la Valldigna a Barx.  
Aquesta declaració d'urgent ocupació es justifica per ser inclosa en el Pla Provincial d'Obres i Serveis de la diputació de València per a 1990, i a causa que l'inici de l'obra ha hagut de ser prorrogat per la Diputació per raó que l'Ajuntament no disposa dels terrenys afectats. Per consegüent cal que hom en disposa al més aviat possible.  
Sotmès l?expedient a informació pública ningú no hi ha presentat cap reclamació.  
El tràmit del procediment se substància de conformitat amb la Llei d'expropiació forçosa i el seu reglament.  
Per això, i ateses les facultats que el RD 3318/83, de 25 d'agost, m'atorga, en relació amb el Decret 114/85, de 25 de juliol, del Consell de la Generalitat Valenciana, en relació amb el Decret 10/85 de 21 de juny, del President de la Generalitat Valenciana, he resolt:  
Declarar la urgent ocupació dels béns i drets subjectes a l?expedient d'expropiació forçosa instruït per l'Ajuntament de Simat de la Valldigna per a l?execució del projecte Desviament de la carretera VV-1083 de Simat de la Valldigna a Barx.  
Béns afectats: A) número polígon: 7.  
número parcel·la: 250.  
superfície: 498 m2.  
conreu: tarongers.  
propietari: Víctor Benavent Almiñana.  
domicili: plaça de Teodor Llorente, 9.  
B) número polígon: 7   
número parcel-la: 77  
superfície: 423 m2.   
conreu: tarongers.   
propietari: José Cabanilles Boigues.  
domicili: plaça de Teodor Llorente, 13.  
Cosa que fem pública per a coneixement general i perquè tinga l'efecte de l'article 56 del Reglament d'Expropiació Forçosa, per tal que els interessats, des de l'endemà d'aquesta publicació en el Diari Oficial de la Generalitat Valenciana i fins el moment d'estendren l'acta prèvia puguen formular-hi per escrit, davant l'Ajuntament de Simat de la Valldigna, al·legacions a fi, únicament, d'esmenar possibles errors en la relació dels béns afectats per la urgent ocupació.  
Valencia, 31 d'octubre de 1990. - El Director General d'Administració Local: Salvador Verger i Estrela.